Zápisnica

z  deviateho zasadnutia Obecného zastupiteľstva v Rúbani, konaného

dňa 25.septembra  2015 o 1700 hodine na Obecnom úrade  v Rúbani 

Prítomní: podľa prezenčnej listiny, ktorá tvorí prílohu tejto zápisnice pod písmenom B.

     Zasadnutie Obecného zastupiteľstva v Rúbani  otvorila a viedla  starostka obce Ing. Štěpánka Zacharová. Konštatovala, že rokovania sa zúčastňujú 4 poslanci, takže zasadnutie je uznášaniaschopné. 

Potom oboznámila prítomných s návrhom programu rokovania a zároveň predložila návrh  na zmenu programu, a to doplniť ako bod č. 8 materiál s názvom „Delegovanie zástupcu obce (člena obecného zastupiteľstva) do Rady školy pri Materskej škole s vyučovacím jazykom maďarským – Óvoda, Rúbaň – Fűr 407 “.

O schválení návrhu zmeny programu nasledovalo verejné hlasovanie.  

Prítomnosť/kvórum = 4/3

Hlasovanie „za/proti/zdržal sa hlasovania“ = 4/0/0

O schválení  programu rokovania po zmene  nasledovalo verejné hlasovanie.  

Prítomnosť/kvórum = 5/3

Hlasovanie „za/proti/zdržal sa hlasovania“ = 4/0/0

Program rokovania po zmene

1. Otvorenie zasadnutia

2. Určenie zapisovateľa a overovateľov zápisnice 

3. Voľba návrhovej komisie

4. Projekt „Rekonštrukcia budovy materskej školy – zateplenie fasády“

5. Združenie miest a obcí Slovenska

6. Zmluva o dielo (číslo zmluvy: 2015/ENV-L/2)

7. Zmluva o dielo číslo 2015009010

8. Delegovanie zástupcu obce (člena obecného zastupiteľstva) do Rady školy pri Materskej škole s vyučovacím jazykom maďarským – Óvoda, Rúbaň – Fűr 407 

9. Rôzne

10. Záver

1/ Otvorenie zasadnutia

          Zasadnutie obecného zastupiteľstva otvorila a viedla Ing. Štěpánka Zacharová,  starostka obce.  

2/ Určenie zapisovateľa a overovateľov zápisnice 

          Predsedujúca určila za zapisovateľku Helenu Kanyicskovú a za overovateľov zápisnice určila Imricha Petríka  a  Líviu Šámšonovú.  Zápisnica z ôsmeho  zasadnutia je predložená k nahliadnutiu.

 3/ Voľba návrhovej komisie

         Starostka obce, Ing. Štěpánka Zacharová navrhla za členov návrhovej komisie Ing. Ladislava Bolyu, Anetu Vašovú  a Imricha Petríka.

O schválení návrhu nasledovalo verejné hlasovanie.  

     Prítomnosť/kvórum = 4/3

     Hlasovanie „za/proti/zdržal sa hlasovania“ = 4/0/0

Hlasovanie za: 
4 (Bolya, Petrík, Šámšonová, Vašová)

Hlasovanie proti: 
0

Zdržal sa hlasovania:
0

Na rokovanie obecného zastupiteľstva bod/4 sa dostavil poslanec Ing. Zoltátn Tamašek.

4/  Projekt „Rekonštrukcia budovy materskej školy – zateplenie fasády“         

          Starostka obce, Ing. Štěpánka Zacharová konštatovala, že poslancom obecného zastupiteľstva bol   doručený materiál - Projekt „Rekonštrukcia budovy materskej školy – zateplenie fasády“,  ktorý tvorí prílohu zápisnice pod písmenom C.  Environmentálny fond poskytuje podporu formou dotácie na činnosť L2: Zvyšovanie energetickej účinnosti existujúcich verejných budov vrátane zatepľovania v zmysle zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších právnych predpisov a vyhlášky č. 157/2005 Z. z., ktorou sa uvedený zákon vykonáva. Maximálna výška podpory formou dotácie v rámci činnosti L2 na projekt je 200 000,- EUR s DPH. Maximálna miera podpory je 95% z oprávnených nákladov projektu/časti projektu, ktorý je predmetom žiadosti. Každý žiadateľ, ktorý žiada o podporu formou dotácie, v rámci uvedenej činnosti L2, je mimo poskytnutej podpory povinný zabezpečiť spolufinancovanie - iné zdroje (napr. vlastné) vo výške minimálne 5% z celkových oprávnených nákladov projektu/časti projektu.

Termín na doručenie žiadostí o poskytnutie podpory formou dotácie v zmysle Rozšírenia špecifikácie činností podpory formou dotácie pre rok 2015 na činnosť L2: Zvyšovanie energetickej účinnosti existujúcich verejných budov vrátane zatepľovania je 09.10.2015.

Projektovú dokumentáciu v súvislosti so zateplením budovy materskej školy – rozpočet vo výške 31 428,96 EUR má obec vyhotovenú.

Poslancom bol  v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania

     Prítomnosť/kvórum = 5/3

     Hlasovanie „za/proti/zdržal sa hlasovania“ = 5/0/0

Hlasovanie za: 
5 (Bolya, Petrík, Šámšonová, Vašová, Tamašek)

Hlasovanie proti: 
0

Zdržal sa hlasovania:
0 

U z n e s e n i e  Obecného zastupiteľstva v Rúbani č. 81 zo dňa 25.09.2015

Obecné zastupiteľstvo v Rúbani

s c h v a ľ u j e

1. Predloženie žiadosti o podporu formou dotácie pre rok 2015 na Environmentálny fond na činnosť L2: „Zvyšovanie energetickej účinnosti existujúcich budov vrátane zatepľovania“  vo výške 31428,96 EUR za účelom realizácie projektu „Rekonštrukcia budovy materskej školy – zateplenie fasády budovy“

2. Spolufinancovanie projektu  „Rekonštrukcia budovy materskej školy – zateplenie fasády budovy“ z vlastných zdrojov minimálne vo výške 5 % z celkových oprávnených výdavkov na projekt

5/ Združenie miest a obcí Slovenska

         Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál  - Združenie miest a obcí Slovenska, ktorý tvorí prílohu zápisnice pod písmenom D. Združenie miest a obcí Slovenska vzniklo na obhajobu spoločných záujmov všetkých združených sídiel, čo zároveň znamená, že jeho úlohou nie je vstupovať do riešenia individuálnych problémov jednotlivých členských miest a obcí.  Všetky aktivity od roku 1990, smerujú k reforme verejnej správy, k financovaniu obcí a miest, k prijatiu nových alebo zachovaniu existujúcich kľúčových zákonov o územnej samospráve v podstatne nezmenenej podobe a k zachovaniu súčasného volebného systému, 

Spomedzi ostatných dôležitých otázok (nemusia mať systémový charakter), sa ZMOS venuje prioritne tým, ktoré majú negatívny dopad na veľkú väčšinu členských obcí a miest.   
ZMOS má dobrovoľný charakter, jeho činnosť je hradená ťažiskovo z príspevkov členských obcí a miest. Profit z činnosti ZMOS však majú aj nečlenské mestá a obce – prostredníctvom zmeny legislatívy, po vyjednávaní s MF SR o štátnom rozpočte na konkrétny rok, z presadzovania dôležitosti územnej samosprávy v živote spoločnosti a pod.

Poslancom bol  v písomných podkladoch doručený návrh uznesenia s dôvodovou správou.

V diskusii vystúpili:

Ing. Štěpánka Zacharová, starostka  –  materiál bol ctenému obecnému zastupiteľstvu predložený na podnet p. poslanca Petríka, v minulosti naša obec bola členom združenia, ale členstvo zaniklo z dôvodu, že si obec neplnila svoje peňažné plnenia voči združeniu, je potrebné sa niekde zaradiť

Ing. Zoltán Tamašek, poslanec -  dopyt,  či má zmysel stať sa členom združenia,  informácie sú postúpené obci aj bez členstva

Imrich Petrík, poslanec – osobná účasť na stretnutiach je prínosnejšia ako iba informácie na papieri

Aneta Vašová, poslanec – je dobré byť členom združenia

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania

     Prítomnosť/kvórum = 5/3

     Hlasovanie „za/proti/zdržal sa hlasovania“ = 4/0/1

Hlasovanie za: 
4 (Bolya, Petrík, Šámšonová, Vašová,)

Hlasovanie proti: 
0

Zdržal sa hlasovania:
1 (Tamašek)

U z n e s e n i e  Obecného zastupiteľstva v Rúbani č. 82 zo dňa 25.09.2015

Obecné zastupiteľstvo v Rúbani  

1. s c h v a ľ u j e

vstup obce Rúbaň do Združenia miest a obcí Slovenska (ZMOS); 

2. p o v e r u j e

starostku obce Rúbaň zabezpečiť administratívne všetky dokumenty v súvislosti so vstupom obce Rúbaň do  Združenia miest a obcí Slovenska (ZMOS). 

6/ Zmluva o dielo (číslo zmluvy: 2015/ENV-L/)

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Zmluva o dielo (číslo zmluvy: 2015/ENV-L/2), ktorý tvorí prílohu zápisnice pod písmenom E. Zmluva o dielo súvisí s predložením  žiadosti o podporu formou dotácie pre rok 2015 na Environmentálny fond na činnosť L1: „Zvyšovanie energetickej účinnosti existujúcich budov vrátane zatepľovania“  za účelom realizácie projektu „Rekonštrukcia budovy materskej školy – zateplenie fasády budovy“.

Poslancom bol  v písomných podkladoch doručený návrh uznesenia s dôvodovou správou.

V diskusii vystúpili:

Ing. Zoltán Tamašek, poslanec -  dopyt, aké sú šance na úspešnosť

Ing. Štěpánka Zacharová, starostka  – závisí od počtu podaných žiadostí

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené  v podkladoch   rokovania.

     Prítomnosť/kvórum = 5/3

     Hlasovanie „za/proti/zdržal sa hlasovania“ = 5/0/0

Hlasovanie za: 
5 (Bolya, Petrík, Šámšonová, Vašová, Tamašek)

Hlasovanie proti: 
0

Zdržal sa hlasovania:
0 

U z n e s e n i e  Obecného zastupiteľstva v Rúbani č. 83 zo dňa 25.09.2015

Obecné zastupiteľstvo v Rúbani  

s c h v a ľ  u j e 

Zmluvu o dielo (číslo zmluvy: 2015/ENV-L2/4) uzatvorenú v zmysle § 536 a nasl. Obchodného zákonníka medzi zhotoviteľom: Ing. Viktorom Csalom, Štúrova 1433/16, 949 01  Nitra, IČO: 45419485, DIČ: 1049307864 a objednávateľom: Obec Rúbaň, Rúbaň č. 27, 941 36  Rúbaň, IČO: 00309231, predmetom ktorej je zabezpečenie služieb spočívajúcich v odbornej pomoci pri vypracovaní podkladov pre projekt  „Rekonštrukcia budovy materskej školy – zateplenie fasády budovy“  financovaný z Environmentálneho fondu (Činnosť L 2: Zvyšovanie energetickej účinnosti existujúcich verejných budov vrátane zatepľovania) a odbornej pomoci pri jeho realizácii

7/ Zmluva o dielo číslo 2015009010

          Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Zmluva o dielo číslo 2015009010, ktorý tvorí prílohu zápisnice pod písmenom F.  Zmluva o dielo súvisí s realizáciou projektu v oblasti kriminality pre rok 2015. 

Obec Rúbaň bola úspešná  pri podaní žiadosti o poskytnutie dotácie zo štátneho rozpočtu na financovanie tohto projektu. Rada vlády SR pre obec Rúbaň schválila poskytnutie dotácie vo výške 6000 EUR.  

Poslancom bol  v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov. 

Nato prebehlo hlasovanie o návrhu uznesenia v znení, v akom bolo uvedené  v podkladoch   rokovania.

      Prítomnosť/kvórum = 5/3

     Hlasovanie „za/proti/zdržal sa hlasovania“ = 5/0/0

Hlasovanie za: 
5 (Bolya, Petrík, Šámšonová, Vašová, Tamašek)

Hlasovanie proti: 
0

Zdržal sa hlasovania:
0


U z n e s e n i e  Obecného zastupiteľstva v Rúbani č. 84 zo dňa 25.09.2015

Obecné zastupiteľstvo v Rúbani  

s c h v a ľ u je 

Zmluvu o dielo číslo 2015009010 uzatvorenú v zmysle § 536 a nasl. Obchodného zákonníka medzi zhotoviteľom: ŠTRBA-COMPANY s.r.o., so sídlom Veľké Lovce 801, 941 42 Veľké Lovce, IČO 47353961 a objednávateľom: Obec Rúbaň, Rúbaň č. 27, 941 36  Rúbaň, IČO: 00309231, predmetom ktorej je dodávka, montáž a oživenie  kamerového systému v celkovej cene 7680,60 EUR

8/ Delegovanie zástupcu obce (člena obecného zastupiteľstva) do Rady školy pri Materskej škole s vyučovacím jazykom maďarským – Óvoda, Rúbaň – Fűr 407 

          Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Delegovanie zástupcu obce (člena obecného zastupiteľstva) do Rady školy pri Materskej škole s vyučovacím jazykom maďarským – Óvoda, Rúbaň – Fűr 407, ktorý tvorí prílohu zápisnice pod písmenom G.  Rada školy je zriadená v zmysle § 24 zákona č. 596/2003 Z. z. o štátnej správe v školstve a školskej samospráve v znení neskorších predpisov. Zloženie rady školy je striktne dané v § 25 citovaného zákona. Jedným z členov rady školy má byť delegovaný zástupca obce. Nakoľko JUDr. Marte Kamonczovej, ktorá je delegovaným zástupcom obce, uplynulo ako poslankyni funkčné obdobie dňa 08.12.2014, je potrebné pristúpiť k novému delegovaniu. Ako starostka obce odporúča  obecnému zastupiteľstvu delegovať za člena rady školy Imricha Petríka.

   Poslancom bol  v písomných podkladoch rozdaný na rokovaní návrh uznesenia s dôvodovou

   správou.  

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch  rokovania.  

     Prítomnosť/kvórum = 5/3

     Hlasovanie „za/proti/zdržal sa hlasovania“ = 5/0/0

Hlasovanie za: 
5  (Bolya, Petrík, Šámšonová, Vašová, Tamašek)

Hlasovanie proti: 
0

Zdržal sa hlasovania:
0 

U z n e s e n i e  Obecného zastupiteľstva v Rúbani č. 85 zo dňa 25.09.2015

Obecné zastupiteľstvo v Rúbani  

d e l e g u j e 

za člena Rady školy pri Materskej škole s vyučovacím jazykom maďarským – Óvoda- Fűr 407

Imricha Petríka, poslanca Obce Rúbaň

9/ Rôzne  

Starostka obce, Ing. Štěpánka Zacharová podala tieto informácie:  

Dňa  2.9.2015 účasť na otvorení školského roka  2015/2016 v našej  málotriednej základnej škole. V školskom roku 2015/2016 bude základnú školu navštevovať 10 žiakov.

Dňa 8.9.2015 účasť na školení organizovaného Regionálnym vzdelávacím centrom v Nitre k problematike odmeňovanie a zaradenia zamestnancov do platových tried.

Dňa 11.9.2015 otvorenie vinárstva v areáli kaštieľa.

Dňa 22.9.2015 účasť na školení organizovaného Regionálnym vzdelávacím centrom v Nitre k problematike územného plánu obce.

Oslavy výročia sobášov -  tento rok nebude v takej forme ako v minulých rokoch z dôvodu nízkeho záujmu.

Rokovanie riaditeľky materskej školy a správcu  rímskokatolíckej farnosti ohľadne možnosti zaoberať sa s deťmi v rámci  náboženského krúžku. 

Informácie v súvislosti s realizáciou projektu v rámci program LEADER pod názvom Pestrý kultúrno-spoločneský život obce Rúbaň (ozvučovacia a osvetľovacia technika v kultúrnom dome).

Pracovná verzia strategického dokumentu Program hospodárskeho a sociálneho rozvoja obce Rúbaň na roky 2014 – 2020 bola  poslancom k pripomienkovaniu doručená elektronicky.

Informácie v súvislosti s doručením žiadosti  firmy MARSY spol. s r.o.  o zaslanie vyjadrenia sa k stavbe  “Realizácia optických sietí, Klaster NV-1, Obec Nová Vieska, Strekov, Rúbaň”.

Starostka obce dala priestor poslancom na tlmočenie nápadov, názorov:

Ing. Ladislav Bolya, poslanec –  poznámka v súvislosti s nainštalovaním informatívnyh tabúľ v obci. 

10/  Záver


Nakoľko program zasadnutia obecného zastupiteľstva bol vyčerpaný, predsedajúca poďakovala  všetkým prítomným za účasť a rokovanie ukončila.

Erika Csölleová                                                                 Ing. Štěpánka Zacharová

prednostka úradu                                                                      starostka obce

Overovatelia:   Imrich Petrík

                         Lívia Šámšonová

Zapisovateľka:  Helena Kanyicsková

